Koothattukulam 2017: Topp 20 semesterboenden, semesterhus & lägenheter i Koothattukulam - Airbnb Koothattukulam, Kerala, Indien
Koothattukulam · När som helst · 1 gäst
Pala, KL, Indien PressReader - Beeld: 2017-07-03 - Hul hou da­rem lek­ker va­kan­sie in die tronk
Hul hou da­rem lek­ker va­kan­sie in die tronk
Beeld - 2017-07-03 - Kommentaar - Blou­wil­le­maan­dag
Wat op aar­de sou my lie­we ou moe­der­tjie, wat nou 100 jaar oud sou ge­wees het, van al die laas­te tyd se din­ge ge­sê het as sy nog met ons was?
Bloem­fon­tein se prag­ti­ge stad­saal, waar ek dui­sen­de swak dans­pas­sies op ’n won­der­li­ke dans­vloer uit­ge­voer het, is nou net ’n mu­ra­sie.
Twee ge­skors­te po­li­sie­ge­ne­raals ver­dien saam meer as R11 mil­joen deur tuis te sit en nóg kat­te­kwaad uit te dink.
En nou is haar ge­lief­de Ou­baas uit 7de Laan ge­skryf. Ja, ek weet wat ou­ma Tin­kie sou ge­sê het: “Hy­gend hert der jagt ont­ko­men!”
Of dalk ná Knys­na en die stad­saal: “Hy­gend perd der brand ont­ko­men.”
Wat sy sou ge­sê het van die 13 amp­te­na­re van die de­par­te­ment van kor­rup­tie­we diens­te wat met die G-string om die en­kels ge­vang is toe hul­le ont­klee­dan­se­res­se vir die tronk se pie­pols ge­re­ël het as deel van Joef­maand, weet ek rê­rig nie.
Blyk­baar ver­an­der die pos­be­na­ming vir be­waar­der of si­pier nou in “stri­pier” en dié van tronk­vo­ël in dronk­vo­ël. Ja-nee, Ou­ma, selfs die tronk is nie meer die­self­de nie, maar nou ja, waar is die kans min­der dat ’n vrou haar man by ’n ont­klee­ver­to­ning gaan uit­vang as juis in ’n tronk?
Hy sal mos nie in die nu­we tuis­te van hom hoef te ver­dui­de­lik hoe die blin­kers of die lip­stick op sy bles be­land het of hoe­kom ’n lui­slang hom ge­byt het nie.
Wys jou net, die s­to­ries van wat ’n tronk­vo­ël al­les kan be­kom met die reg­te kor­rup­tie­we kon­nek­sies is toe heel­tyd waar.
Elk­een het mos om­trent ’n sel­foon (in die tronk ge­noem ’n sel-foon) waar­mee hul sel-fies van hul­sel­f­ies na hul ge­lief­des daar bui­te kan stuur, die sui­piers sorg vir die la­waai­wa­ter en ver­der het hul­le om­trent vir jou ’n ro­ja­le tyd. Oom John­ny sê be­hal­we die ge­brek aan vrou­men­se (wat nou ook blyk­baar nie meer ’n pro­bleem is nie) is daar baie voor­de­le van ’n le­we in die tjoe­kie eer­der as daar bui­te.
“Dink só daar­aan,” grom die oom, “in die tronk bly jy in ’n 8 x 10-sel ter­wyl die ou by die werk heel­dag in ’n 6 x 8-hok­kie vas­ge­keer sit. In die tjoe­kie kry jy drie gra­tis e­tes per dag en het jy vrien­de­li­ke men­se wat saans kyk dat jy vei­lig is, jou mooi toe­sluit en die a­larm stel, ter­wyl Jan Al­le­man vir ADT moet be­taal om hom op te pas en hy hom­self saans moet toe­sluit.
“Die tronk­vo­ëls werk nie meer in die gruis­groef nie en sit heel­dag en spe­le­tjies speel en TV kyk.
“Pro­beer jý wat in die gruis­groef daar bui­te werk die­self­de doen en jy’s voor mid­dag­e­te ge­fi­re!
“In die tronk sien jy jou fa­mi­lie ten min­ste el­ke maand, maar as jy bui­te met die rot­re­sies be­sig is, sou jy die ou spul­le­tjie net Kers­fees ge­sien het.” Ja, Ou­baas, hoe lui die ou woord­spreuk? “Van nuus­kie­rig­heid is die tron­ke vol.” Vraag is, vol van wat als?
En jy het vrien­de­li­ke men­se wat saans kyk dat jy vei­lig is.